text: [{"text_idx": "#000002", "text": "Toppdysturin i\u0301 SMS-deildini mikukv\u00f8ldi\u00f0, millum H71 og Stj\u00f8rnuna enda\u00f0i vi\u00f0 34-31 sigri til heimali\u00f0i\u00f0. Dysturin var spennandi til ta\u00f0 si\u0301\u00f0sta, og eina l\u00f8tu sa\u0301 ta\u00f0 u\u0301r sum at Stj\u00f8rnan kundi vera fyrsta li\u00f0 sum fo\u0301r at vinna a\u0301 hoyvi\u0301kingum i\u0301 a\u0301r."}, {"text_idx": "#000003", "text": "Stj\u00f8rnan valdi at mansverja Janu Mittu\u0301n n\u00e6rum allan dystin. Ta\u00f0 rigga\u00f0i sum ta\u00f0 skuldi. Ungi hoyvi\u0301kingurin fekk ikki no\u0301gv at arbei\u00f0a vi\u00f0. Ma\u0301lini hon skora\u00f0i vo\u0301ru upp a\u0301 skjo\u0301ta\u0301lop ta\u0301 Stj\u00f8rnan misti bo\u0301ltin. A\u0301byrgdin i\u0301 H71-a\u0301lopinum var ti\u0301skil l\u00f8gd a\u0301 hinar. Serliga var ta\u00f0 Maria Hallsdo\u0301ttir Weyhe sum enn eina fer\u00f0 gj\u00f8rdi fleiri ma\u0301l og hev\u00f0i no\u0301gvar fri\u0301sp\u00e6lingar. Maria fekk 11 ma\u0301l i\u0301 dystinum, harav try\u0301 brotsk\u00f8st."}, {"text_idx": "#000005", "text": "Stj\u00f8rnan sp\u00e6ldi toli\u00f0 a\u0301lopssp\u00e6l, og sp\u00e6ldu seg fleiri fer\u00f0ir v\u00e6l i\u0301gj\u00f8gnum H71-verjuna vi\u00f0 flottum fintum og fri\u0301sp\u00e6lingum. Eisini sto\u0301\u00f0u t\u00e6r v\u00e6l i\u0301 verjuni, og fleiri sto\u0301rbjargingar fra\u0301 Teresu Eidesgaard."}, {"text_idx": "#000006", "text": "Durita Jojic smekka\u00f0i fleiri bo\u0301ltar i\u0301 neti\u00f0 ta\u0301 mest a\u0301 sto\u0301\u00f0. Hon enda\u00f0i vi\u00f0 at fa\u0301a seks ma\u0301l. Ti\u0301verri fyri gestirnar var ta\u00f0 ikki no\u0301g no\u0301gv til at vinna dystin. Hon seg\u00f0i eftir dystin at ta\u00f0 var ein ke\u00f0ilig kensla hon sto\u0301\u00f0 vi\u00f0 ta\u0301 avtorna\u00f0i."}, {"text_idx": "#000007", "text": "- Vit eru ikki heilt samansp\u00e6ldar enn, og ti\u0301 gera vit sto\u0301r mist\u00f8k serliga i\u0301 verjuni. Hartil mangla vit nakrar leikarar i\u0301 dag sum h\u00f8vdu gj\u00f8rt mun, sigur hon."}, {"text_idx": "#000008", "text": "Durita Jojic sigur eisini at t\u00e6r b\u00e6\u00f0i skulu arbei\u00f0a vi\u00f0 ti\u0301 mentala og ti\u0301 fysiska fyri at kunna vinna dystir sum hendan."}, {"text_idx": "#000009", "text": "- Ta\u00f0 er ikki gott nokk at liggja nummar fy\u0301ra, sigur hon avgj\u00f8rd."}, {"text_idx": "#000010", "text": "Samr\u00f8\u00f0ur vi\u00f0 Duritu Jojic og Inga Olsen kunnu hoyrast her, ella a\u0301 Spotify. Tu\u0301 finnur okkum har vi\u00f0 at leita eftir \"Trok.fo\""}]